Foto: theaustralian.com Samsung kompaniyasi egik shakldagi qutiga litsenziya oldi. Taxminlarga ko‘ra, u televizorlarni tashish uchun mo‘ljallangan bo‘lishi mumkin. Hujjat AQSh patent byurosi (USPTO) tomonidan e’lon qilingan. Quti boshqalaridan unchalik jiddiy farq qilmaydi. Biroq, uning egik shakli mahsulotni xavfsiz tashishga naqadar yordam berishi noma’lum. Shu bilan birga, yuklarni yetkazib berishda noqulaylikka sabab bo‘lmasligi kerak. Chunki, uning egikligi unchalik ham sezilarli emas. Ushbu qutini ishlab chiqish ustida 4 kishi ish olib borgan hamda patent olish uchun ariza 2015 yilda topshirilganiga qaramay, USPTO endi unga patent berishga qaror qilgan.